Diari Oficial de la Generalitat Valenciana


Sumari del DOGV 4246, del 10-05-2002 (2002/4764)

RESOLUCIÓ de 2 de maig de 2002, del Rectorat de la Universitat Jaume I, per la qual es convoca una oferta pública per a la selecció d'un tècnic mitjà d'investigació d'este organisme, amb contracte laboral temporal per obra o servici (projecte d'investigació «Excitacions elementals en heteroestructures»).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4246

Data del DOGV
:   10-05-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/4764


Data del document
:   02-05-2002

Organisme emissor
:   Universitat Jaume I de Castelló

Tipus de document
:   Resolució

Correcció d'errades

 Descriptors 

:   * concurs administratiu
    * professió de la informàtica
    * universitat

RESOLUCIÓ de 2 de maig de 2002, del Rectorat de la Universitat Jaume I, per la qual es convoca una oferta pública per a la selecció d'un tècnic mitjà d'investigació d'este organisme, amb contracte laboral temporal per obra o servei (projecte d'investigació «Excitacions elementals en heteroestructures»). [2002/X4764]
  
D'acord amb el que preveu l'article 17.2 del II Conveni col·lectiu del personal laboral de les universitats públiques de la Comunitat Valenciana, aquest Rectorat, fent ús de les competències que li confereix la legislació vigent, convoca una oferta pública d'un tècnic mitjà d'investigació d'acord amb les següents bases:
  
1) Denominació del lloc de treball: Tècnic mitjà d'investigació.
  
2) Retribució íntegra mensual
  
La retribució íntegra mensual, inclosa la part proporcional de les pagues extres, serà de 1269,47 euros en concepte de sou base.
  
3) Objecte i període
  
Col·laborar en la realització del projecte d'investigació «Excitacions elementals en heteroestructures» (1I016), en les fases de computació numèrica, suport a la investigació i edició, formulació i tractament d'imatges de textos científics; així com de la gestió administrativa i pressupostària d'aquest.
  
La duració prevista d'aquest contracte serà de 12 mesos. En tot cas, aquesta duració estarà vinculada a la duració del projecte i a la seua disponibilitat pressupostària del mateix.
  
4) Jornada de treball: 20 hores setmanals.
  
5) Requisits dels aspirants
  
- Ser espanyol o nacional d'un Estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat constitutiu de la Comunitat Europea.
  
- Tindre complits divuit anys i no haver arribat a l'edat de jubilació.
  
- Estar en possessió del títol de diplomat, enginyer tècnic, arquitecte tècnic o equivalent. En el cas de titulacions obtingudes en l'estranger caldrà estar en possessió de la credencial que acredite la seua homologació.
  
- No patir malaltia ni estar afectat per limitació física o psíquica que siga incompatible amb l'exercici de les corresponents funcions.
  
- No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, al seu Estat, l'accés a la funció pública.
  
Aquests requisits hauran de posseir-se al dia de la finalització del termini de presentació de sol·licituds, i mantindre's fins al moment de la signatura del contracte de treball.
  
6) Sistema selectiu de la plaça
  
Consistirà en una prova teòrica i/o pràctica de caràcter obligatori i eliminatori sobre els coneixements que figuren a l'annex I d'aquesta convocatòria.
  
Aquest exercici es puntuarà de 0 a 10 punts, sent necessari obtindre un mínim de 5 punts per a superar-lo.
  
La comissió podrà, si ho considera oportú, realitzar una entrevistar els aspirants. En el càs de realitzar-se entrevista es puntuará de 0 a 3 punts.
  
La comissió avaluadora podrà declarar desert el procediment de selecció en cas que realitzada la prova teòrica i/o pràctica, el perfil dels candidats millor puntuats no s'ajuste, en la seua totalitat, a les necessitats del projecte.
  
7) Comissió avaluadora
  
La comissió avaluadora tindrà l'estructura que figura en l'annex III d'aquesta convocatòria.
  
Els membres de la Comissió hauran d'abstindre's d'intervindre quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.
  
La comissió resoldrà tots els dubtes que puguen sorgir de l'aplicació d'aquestes normes, així com els que puguen produir-se dels casos no previstos.
  
El procediment d'actuació de la comissió s'ajustarà en tot moment al que estableix la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per a qualsevol aclariment sobre la convocatòria, les persones interessades podran dirigir-se al professor Federico García Moliner (telèfon 500 11 77 82, Email: esvxel@hgz.ysw.ar).
  
8) Presentació d'instàncies
  
Les sol·licituds, formalitzades d'acord amb el model que s'adjunta en l'annex II, s'hauran de presentar al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 10 dies naturals a partir del dia següent a la seua publicació en el Diari Oficial de la Generalitat Valenciana.
  
En l'apartat ?Codi- de la sol·licitud haurà de figurar el número: 7948.
  
Les instàncies presentades a les oficines de correus hauran de complir amb el procediment establit en l'article 205.3 del Reglament dels Serveis de Correus: Les instàncies es presentaran en sobre obert perquè l'empleat estampe el segell de dates en la part superior esquerra de les mateixes, havent de figurar amb claredat el nom de l'oficina i la data.
  
És necessari presentar una fotocòpia del DNI.
  
No serà necessària la compulsa dels documents que se presente fotocopiats, bastant la declaració jurada de l'interessat sobre l'autenticitat dels mateixos, així com les seues dades que figuren en la instància, sense perjuí que en qualsevol moment la Comissió o la Universitat puga requerir als aspirants perquè acrediten la veracitat de les circumstàncies i documents aportats, que hagen sigut objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre Estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a les seues expenses o està al seu càrrec.
  
9) Llista d'admesos i resultat de la selecció
  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregat de jutjar-lo.
  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, que es troba a la segona planta de l'Edifici Rectorat i Serveis centrals, Campus del Riu Sec de la Universitat Jaume I, i en la següent adreça d'Internet:
  
10) Norma final
  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.
  
Castelló de la Plana, 2 de maig de 2002.- El rector: Francisco Toledo Lobo.
  
ANNEX I
  
Coneixements
  
- Amplis coneixements de càlcul matricial i integral i algorismes numèrics relacionats. Especificitats dels càlculs numèrics més comuns amb matrius disperses (sparse) i amb integrals simples i múltiples.
  
- Programació amb Mathematica, c/C++, FORTRAN 77 i 90, així com ús de llibreries per resoldre problemes d'àlgebra lineal en FORTRAN.
  
- Amplis coneixements de Latex sobre les plataformes PCTex, Scientific Word, Scientific Work Place i preparació i formatatge d'articles científics segons les normes de les principals revistes científiques del camp, com ara IOP o Phys. Rev.
  
- Disseny i manteniment de pàgines web (html, javascript, etc.).
  
- Coneixements sobre control i gestió de processos i recursos en sistemes d'execució batch NQE per a UNIX.
  
- Amplis coneixements sobre xarxes d'ordinadors i SGBD.
  
- Ús pràctic d'AutoCAD 2000, Corel Photo Paint 8 i Corel Draw 8, Origin 50, Visual Fortran 5.0, Access i Excel 97 i dBASE 5.0 per a Windows.
  
- Coneixements d'anglès científic.
  
ANNEX II
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
CODI:
  
SOL·LICITE l'admissió en el procés selectiu per a cobrir una plaça temporal de ..., convocat per Resolució de data ..., publicat en el Diari Oficial de la Generalitat Valenciana número ....
  
Projecte:
  
director/a
  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria. Així mateix, em compromet a provar documentalment els mèrits al·legats.
  
La persona interessada,
  
Castelló de la Plana, ?, d ???????.de 2002
  
RECTORAT DE LA UNIVERSITAT JAUME I
  
ANNEX III
  
Comissió avaluadora titular
  
President: el vicerector d'Investigació i Postgrau, o persona que delegue
  
Tres vocals en representació de la Universitat Jaume I
  
Un representant del Comitè d'Empresa, a proposta d'aquest òrgan.
  
Secretari: el cap del Servei de Recursos Humans o persona que delegue, que actuarà amb veu però sense vot.